《和白乐天（时以太子宾客分司东都）》
唐代·崔玄亮

病馀归到洛阳头，拭目开眉见白侯。凤诏恐君今岁去，

龙门欠我旧时游。几人樽下同歌咏，数盏灯前共献酬。

相对忆刘刘在远，寒宵耿耿梦长洲。

作者简介：（768—833）唐磁州昭义人，字晦叔。擢进士第，宪宗元和初为驾部员外郎，迁密、歙二州刺史。文宗大和四年改谏议大夫，以直谏著名，朝廷推为宿望，拜右散骑常侍。终虢州刺史。有《海上集验方》。